**Všeobecne záväzné nariadenie obce Valice č. 5/2024 o používaní pyrotechnických výrobkov na území obce Valice**

 Návrh všeobecne záväzného nariadenia zverejnený na pripomienkovanie v zmysle [§ 6 ods. 3](https://www.vssr.sk/main/goto.ashx?t=27&p=1898284&f=3) a [4 zákona č. 369/1990 Zb.](https://www.vssr.sk/main/goto.ashx?t=27&p=1898285&f=3) o obecnom zriadení v znení neskorších predpisov:

|  |  |
| --- | --- |
| Vyvesený na úradnej tabuli a webovom sídle obce dňa: |  4.11.2024 |
| Dátum začiatku – ukončenia lehoty na pripomienkové konanie: |  4.11.- 20.11.2024 |
| Pripomienky zasielať* písomne na adresu: Obec Valice č.6, PSČ 98 252 Káloša
* elektronicky na emailovú adresu: obec.valice2017@gmail.com
 |
| Vyhodnotenie pripomienok k návrhu VZN uskutočnené dňa: |  ..............2024 |

Schválené všeobecne záväzné nariadenie:

|  |  |
| --- | --- |
| Na rokovaní OZ dňa:uznesením č. |  .......2024......../2024 |
| Vyhlásené vyvesením na úradnej tabuli obce dňa: |  ......2024 |
| VZN nadobúda účinnosť dňom: |  01.01.2025 |

Obec Valice podľa § 6 zákona SNR č. 369/1990 Zb. o obecnom zriadení v znení neskorších zmien a doplnkov a v súlade so zákonom č. 58/2004 Z. z. o výbušninách, výbušných predmetoch a munícií a o zmene a doplnení niektorých zákonov vydáva toto VZN č.5/2024.

**Článok I**

**Predmet a pôsobnosť nariadenia**

Obec Valice týmto nariadením upravuje používanie pyrotechnických výrobkov na území obce a výšku správneho poplatku pri podaní žiadosti o súhlas na použitie pyrotechnických výrobkov v súlade s § 53 odsek 5 zákona č. 58/2004 Z. z. o výbušninách, výbušných predmetoch a munícií a o zmene a doplnení niektorých zákonov.

**Článok II**

 **Používanie vybraných druhov pyrotechniky**

Na celom území obce Valice sa zakazuje používanie pyrotechnických výrobkov kategórie F21), F32), P13) a T14)

Používanie pyrotechnických výrobkov kategórie F2 a F3, ktorých použitie nie je zakázané podľa § 53 odsek 2 zákona o výbušninách, je povolené podľa § 53 ods. 4 zákona č. 58/2014 Z. z. o výbušninách, výbušných predmetoch a munícií a o zmene a doplnení niektorých zákonov len v období od 31. decembra príslušného kalendárneho roka do 1. januára nasledujúceho kalendárneho roka nasledovne:

31. decembra v čase od 18.00 hod do 24:00 hod a 1. januára nasledujúceho roka v čase od 00:00 hod do 02:00 hod. na miestach v minimálnej vzdialenosti 250 m od zariadení a lokalít vymenovaných v § 53 ods. 4 písm. b.

**Článok III**

**Určenie výšky správneho poplatku**

 Obec Valice určila celoročný zákaz používania pyrotechniky s výnimkou uvedenou v článku II tohto VZN z tohto dôvodu neurčuje výšku správneho poplatku.

**Článok IV**

**Záverečné ustanovenia**

 V súlade s § 6 ods. 8 zákona č. 369/1990 Zb. o obecnom zriadení v znení neskorších predpisov, bolo schválené VZN vyhlásené vyvesením na úradnej tabuli a zverejnené na webovom sídle obce dňa .....................2024 .

 Účinnosť schváleného VZN sa stanovuje od **1.1.2025.**

V obci Valice dňa 9.9.2024 ..........................................

 Ján Ďuriška – starosta obce

 1)

[§ 4 ods. 2 písm. a) bod 2 nariadenia vlády Slovenskej republiky č. 70/2015 Z. z.](https://www.vssr.sk/main/goto.ashx?t=27&p=4302930&f=2) o sprístupňovaní pyrotechnických výrobkov na trhu

2)

[§ 4 ods. 2 písm. a) bod 3 nariadenia vlády Slovenskej republiky č. 70/2015 Z. z.](https://www.vssr.sk/main/goto.ashx?t=27&p=4302931&f=2) o sprístupňovaní pyrotechnických výrobkov na trhu

3)

[§ 4 ods. 2 písm. c) bod 1 nariadenia vlády Slovenskej republiky č. 70/2015 Z. z.](https://www.vssr.sk/main/goto.ashx?t=27&p=4302937&f=2) o sprístupňovaní pyrotechnických výrobkov na trhu

4)

[§ 4 ods. 2 písm. b) bod 1 nariadenia vlády Slovenskej republiky č. 70/2015 Z. z.](https://www.vssr.sk/main/goto.ashx?t=27&p=4302934&f=2) o sprístupňovaní pyrotechnických výrobkov na trhu